देश की राजधानी दिल्ली में क्राइम कम होने का नाम नहीं ले रहा है यहां छोटी छोटी बात पर गोली चलना आम बात हो चुकी है। दिल्ली में इतने हथियार कहां से आ रहे हैं यह भी चिंता का विषय है। बड़ी संख्या में लोगों के पास रिवाल्वर जैसे हथियार मौजूद है जिसमें लोग मामूली कहासुनी में भी एक दूसरे पर फायरिंग कर देते हैं , गोली मार देते हैं और एक दूसरे की जान भी ले लेते हैं। ताजा मामला दिल्ली में रोहिणी जिले के अलीपुर गांव का है यहां अलीपुर गांव में शिव मंदिर के पास विकास नाम का शख्स अपने साथियों के साथ खड़ा था तभी उसका दूसरा साथी आया चश्मदीदों का कहना है कि दूसरा साथी सचिन मोटरसाइकिल पर आया और विकास को आवाज दी विकास ने उसकी आवाज का कोई उत्तर नहीं दिया तो उसने दोबारा आवाज दी तीसरी बार आवाज पर विकास उसके पास गया तो सचिन ने पहली आवाज में न आने का कारण पूछा इस पर विकास ने भी कहा वह उसकी आवाज पर वह पास क्यों नहीं आया ? दोनों दोस्तों में इस बात को लेकर मामूली कहासुनी हो गई कि वह खुद पास चलकर क्यों नहीं आया इस पर आरोप है कि सचिन ने देसी रिवाल्वर निकाली और विकास पर तानकर कहा कि उसे गोली मार देगा इस पर विकास ने भी कहा कि वह गोली मारकर दिखाएं तभी सचिन ने गोली चला दी जो विकास की छाती में लगी और सचिन मौके से फरार हो गया।